New Religious Consciousness | Ingram Academic New Religious Consciousness | Ingram Academic
Charles Y. Glock, Robert N. Bellah
Edited by Charles Y. Glock and Robert N. Bellah Sondagrugby was plaaslik nog nooit gewild nie | Maroela Media
Die Suid-Afrikaanse rugbybase kan gerus ŉ blaadjie uit Wallis se rugbyboek neem.
Die Walliese Rugbyunie (WRU) het die Sesnasieskomitee in kennis gestel dat hulle vir die volgende twee jaar nie meer bereid is om Sesnasiestoetse op Vrydagaande aan te bied nie.
Wallis het juis die afgelope Vrydagaand in Cardiff teen Ierland gespeel nadat die Rooi Drake ses van die sewe toetse aangebied het wat sedert 2009 op Vrydag-aande gespeel is.
Wallis was boonop betrokke by die enigste ander Sesnasiestoets wat op ŉ Vrydagaand gespeel is, teen Frankryk in 2009 in Parys, toe die Franse met 20-16 gewen het.
Gareth Davies, voorsitter van die WRU, het volgens die bbcsport.com gesê genoeg is genoeg, Wallis het nou sy deel gedoen.
Volgens Davies is toetswedstryde op Vrydagaande ongewild by die plaaslike ondersteuners.
“Uit ŉ kommersiële oogpunt het toetswedstryde op Vrydagaande baie goed gevaar. Dit was uitverkoop en daar is ook goed sake gedoen met ander rugbyverwante sake.
“Maar dit is belangrik dat ons na die ondersteuners luister. Dis baie ongerieflik om op ŉ Vrydagaand na Cardiff te reis. Ons het in ag geneem wat ons lojale ondersteuners sê.”
Die Franse is geneë om toetswedstryde op Vrydagaande te speel en die uitvoerende hoof van die Sesnasies, John Feehan, sê dis baie gewild by die uitsaaiers.
Maar Engeland is daarteen gekant (omdat dit so moeilik is om op ŉ werkdag by Twickenham uit te kom) en nou volg Wallis in dié voetspore.
Nou wonder ek, het die SA Rugbyunie (Saru) die Suid-Afrikaanse ondersteuners se mening oor wedstryde op Sondae in ag geneem?
Wat van die Curriebekerreeks wat vanjaar ook op Woensdagmiddae beslis sal word?
Sondagrugby was nog nooit gewild by plaaslike rugby-ondersteuners nie. Ons stroom dalk wel na die (kleinere) krieketstadions, ons braai vleis en kyk sport op televisie, maar rugby? Aikôna.
Ruggas! · 2 jaar gelede
Vervang Woensdae middae met Woensdae aande, maak dit meer as net die game, en jul sal baie support kry, so ook met sondae middae, maak dit n uitstappie vir families, n kermis tiepe ding saam die game en die support sal kom, kyknet na die sondae markte wat dieselfde bly week na week. Kombineer dit op die B/C velde en bring mense in.
Ruggas al is rugby verniet op Sondae sal ek nie gaan kyk nie.Sondag is ‘n SABBAT en dis hoe ek my Sondag deurbring.
Wat natuurlik snert is Johannes. Die Sabat is op Saterdag.
Jy is verkeerd gaan lees jou Bybel
Biertjies Du Toit · 2 jaar gelede
Jy kan jou Sondag deurbring nes jy wil, ek verkies om myne te geniet saam vriende, familie en n yskoue biertjie en n braai. Ek hoop dan nie jy braai, maak kos, speel met jou kinders of enige iets op jou sabbat nie.
Rugbykyk is nie werk nie so ek weet nie wat dit met sabbat te doen het nie (wat eintlik ‘n Saterdag is).
WAT van die ouens wat speel vir geld dis werk vir hulle
Het ons ooit ons stemme hard genoeg verhef toe krieket en later rugby Sondae so stil-stil deel geword het van ons week?
Dit is voorwaar nodig om daarvan ‘n saak van gebed te maak. Die Here gaan ons land genees!
BrannasVanWyk · 2 jaar gelede
Rugby en Krieket op n Sondag is die laaste ding waarvoor die land moet bid. @Johannes, ek hoop nie jy moet ooit na n apteek of hospitaal of selfs restaurant toe gaan op Sondag nie, want dan moet jy hulp weier, want die Dr, Sister, Waiter werk dan. Jy’s n probleem in ons ekonomie haha #SondagDrankies. Die Ds werk dan ook op die Sabbat…..